cyanic-selkie/wikianc huggingface dataset:
San Francisco
Rase og etnisitet
San Francisco har en «minoritets-majoritetsbefolkning», dvs. at ikke-latinamerikanske hvite utgjør mindre enn halvparten av befolkningen, med 41,9 %, ned fra 92,5 % i 1940. De største latinamerikanske gruppene i byen var de med meksikansk (7,4 %), salvadoransk (2 %), nicaraguansk (0,9 %), guatemalansk (0,8 %) og puertorikansk (0,5 %) avstamning. Den latinamerikanske befolkningen har høyest konsentrasjon i Mission District, Tenderloin og Excelsior District. Andelen afroamerikanere i San Francisco har sunket de siste tiårene, fra 13,4 % av befolkningen i 1970 til 6,1 %. Den nåværende andelen afroamerikanere i San Francisco er på linje med den i California; i motsetning er andelen latinamerikanere mindre enn halvparten enn ellers i delstaten. De fleste av byens afroamerikanske innbyggere bor i strøkene Bayview-Hunters Point og Visitacion Valley sørøst i byen, og i Fillmore District nordøst i byen.
I 2010 utgjorde innbyggere med kinesisk avstamning den største etniske minoritetsgruppa i San Francisco med 21,4 % av befolkningen; de andre asiatiske gruppene er filippinere (4,5 %), vietnamesere (1,6 %), japanere (1,3 %), indere (1,2 %), thailendere (0,3 %), burmesere (0,2 %) og kambodsjanere (0,2 %), mens indonesiere, laoter og mongoler utgjorde mindre enn 0,1 % av befolkningen. Befolkningen med kinesisk avstamning er mest konsentrert i Chinatown, Sunset District og Richmond District, mens filippinere er mest konsentrert i Crocker-Amazon (som grenser til det filippinske området i Daly City sør for San Francisco, byen med høyest konsentrasjon av filippinere i Nord-Amerika), samt i South of Market.
Etter å ha vært i nedgang på 1970- og 1980-tallet har byens filippinske befolkning fått en gjenoppblomstring. San Francisco Bay Area er hjem til over 382,950 filippinsk-amerikanere, og er en av de største gruppene av filippinere utenfor Filippinene. Tenderloin er hjem til en stor del av byens vietnamesiske befolkning, selskaper og restauranter, og er kjent som byens «Little Saigon». Koreanere og japanere er mest konsentrert i Western Addition, som er beliggenheten til San Franciscos Japantown. Stillehavsfolk utgjør 0,4 %; over halvparten av disse er av samoansk avstamning. De bor primært i Bayview-Hunters Point og Visitacion Valley, der stillehavsfolk utgjør mer enn tre prosent av befolkningen.
California-fødte utgjør en relativt liten del av byens befolkning; kun 37,7 % av innbyggerne er født i California, mens 25,2 % er født i en annen amerikansk delstat. Mer enn en tredel av innbyggerne (35,6 %) er født utenfor USA.
Utdannelse, husholdninger og inntekt
Av alle amerikanske storbyer har San Francisco nest høyest andel innbyggere med høyere utdanning, kun slått av Seattle. Over 44 % av byens innbyggere har en bachelorgrad eller høyere. USA Today har rapportert at forskeren Rob Pitingolo, som har målt tettheten av personer med høyere utdanning, fant at San Francisco hadde den høyeste tettheten, med 2842 personer per km², eller over 344,000 personer i byens 121 km².
I folketellingen i 2010 fant man at 780,971 personer (97 % av befolkningen) bodde i husholdninger, 18,902 (2,3 %) bodde i ikke-institusjonelle gruppehjem og 5,362 (0,7 %) bodde på institusjoner. Det var 345,811 husholdninger, hvorav 63,577 (18,4 %) hadde beboere yngre enn 18 år, 109,347 (31,6 %) var heterofile ektepar som bodde sammen, 28,844 (8,3 %) var en kvinnelig beboer uten ektefelle, og 12,748 (3,7) var en mannlig beboer uten ektefelle. Det var 21,667 (6,3 %) heterofile samboere, og 10,384 (3 %) homofile ekteapar eller samboere. 133,366 husholdninger (38,6 %) besto av enkeltpersoner og 34,234 (9,9 %) hadde beboere eldre enn 65 år som bodde alene. Den gjennomsnittlige husholdningsstørrelsen var 2,26. Det var 151,029 familier (43,7 % av alle husholdninger); den gjennomsnittlige familiestørrelsen var 3,11. Det var 376,942 boenheter, med en gjennomsnittlig tetthet på 627,6 per km², hvorav 123,646 (35,8 %) ble bebodd av eieren og 222,165 (64,2 %) ble bebodd av leietakere. 327,985 personer (40,7 % av befolkningen) bodde i selveide hjem og 452,986 personer (56,3 %) bodde i leide hjem.
Ifølge American Community Survey 2005 hadde San Francisco den høyeste andelen homofile innbyggere blant de 50 største byene i USA, med 15,4 %. San Francisco har også den høyeste andelen husholdninger med samme kjønn av alle amerikanske fylker, og Bay Area har høyere konsentrasjon enn alle andre byregioner.
San Francisco ligger på tredjeplass blant amerikanske byer i medianinntekt per husholdning med en verdi på $65,519 per 2007. Medianinntekten for familier var $81,136, og San Francisco lå i 2006 på 8.-plass på verdensbasis når det gjelder antall innbyggere som er dollarmilliardærer. I samsvar med en nasjonal trend flytter mellomklassefamilier ut av byen, og dette bidrar til en økt ulikhet i inntekt, og har gjort at byen har en lavere andel barn (14,5 %) enn noen annen amerikansk storby.
Byens fattigdomsrate er 11,8 %, og andelen fattige familier er 7,4 %; begge disse er lavere enn det nasjonale gjennomsnittet. Per januar 2014 var arbeidsledighetsandelen 5,3 %.
Hjemløshet
Hjemløshet har vært et kronisk og kontroversielt problem i San Francisco siden tidlig på 1970-tallet, da psykisk syke pasienter ble deinstitusjonalisert på grunn av endringer som begynte på 1960-tallet da Medicare og Medicaid ble innført. Antall hjemløse i San Franciscos gater anslås til å være mellom 6,500 og 13,500. Byen antas å ha det høyeste antallet hjemløse per innbygger blant alle større amerikanske byer. Andelen rapportert voldelig kriminalitet og eiendomskriminalitet i 2009 (respektivt 736 og 4,262 hendelser per 100,000 innbyggere) er noe lavere enn for andre amerikanske byer av tilsvarende størrelse.
Språk og alder
Per 2010 snakket 54,58 % (411,728) av San Franciscos innbyggere eldre enn 5 år engelsk som morsmål, mens 18,6 % (140,302) snakket kinesisk, 11,68 % (88,147) spansk, 3,42 % (25,767) tagalog, 1,86 % (14,017) russisk, 1,45 % (10,929) vietnamesisk, 1,05 % (7,895) fransk, 0,9 % (6,777) japansk, 0,88 % (6,624) koreansk, 0,56 % (4,215) tysk, 0,53 % (3,995) italiensk, og stillehavsspråk ble talt av 0,47 % (3,535) av befolkningen eldre enn 5 år. Totalt 45,42 % (342,693) av San Franciscos befolkning hadde et annet morsmål enn engelsk.
Økonomi
San Francisco har en mangfoldig tjenesteøkonomi med en stor variasjon av profesjonelle tjenester, deriblant finansielle tjenester, turisme og høyteknologi. I 2012 arbeidet rundt 25 % av arbeidere med profesjonelle forretningstjenester, 16 % arbeidet i det offentlige, 15 % med fritid og reiseliv, 11 % i utdanning og helsetjenester og 9 % i finansielle tjenester. I 2013 var BNP-en til San Francisco–Oakland–Hayward, CA Metropolitan Statistical Area (San Francisco og fire omkringliggende fylker) på 388,3 milliarder.
Arven etter gullrushet i California gjorde San Francisco til det fremste bank- og finanssenteret på vestkysten i det tidlige tjuende århundret. Montgomery Street i Financial District ble kjent som «Vestens Wall Street», og er beliggenheten til Federal Reserve Bank of San Francisco, Wells Fargos hovedkvarter og den nå nedlagte børsen Pacific Exchange. Bank of America ble grunnlagt i San Francisco, og bygde på 1960-tallet skyskraperen 555 Montgomery Street som sitt hovedkvarter. Mange finansinstitusjoner, flernasjonale banker og risikokapitalfirmaer er basert i eller har regionale hovedkvarter i byen. Med over 30 internasjonale finansinstitusjoner, seks Fortune 500-firmaer, og en stor profesjonell støttestruktur – deriblant juridiske selskaper, PR-selskaper, arkitektur- og designselskaper – regnes San Francisco som en «alpha»-verdensby, og ble i september 2014 rangert på 5.-plass i Global Financial Centres Index.
Turisme er en av byens viktigste private sektorer, og står for mer enn én av sju jobber i byen. Byen blir ofte framstilt i musikk, film og populærkultur, noe som har ført til at den og dens severdigheter har blitt verdenskjente. San Francisco er den femte mest besøkte byen av utenlandske turister i USA, og er ifølge Euromonitor International den 43. mest besøkte byen i verden. Mer enn 16,9 millioner turister kom til San Francisco i 2013, og brukte 9,4 milliarder dollar i byen. Med mange hoteller og et konferansesenter i verdensklasse med Moscone Center er San Francisco en populær destinasjon for årlige konferanser og konvensjoner.
Siden 1990-tallet har San Franciscos økonomi blitt diversifisert fra primært finans og turisme mot de voksende feltene høyteknologi, bioteknologi og medisinsk forskning. Teknologijobber utgjorde bare 1 % av jobbene i San Francisco i 1990, og vokste til 4 % i 2010 og estimerte 8 % ved slutten av 2013. San Francisco ble et episenter for internettbaserte gründerfirmaer under dotcom-bobla på 1990-tallet og den senere sosiale medier-boomen mot slutten av 2000-tallet. Siden 2010 har San Francisco opplevd en økende andel investeringer fra risikokapitalister i forhold til nærliggende Silicon Valley, med 423 finansieringer med en verdi på 4,58 milliarder dollar i 2013. I 2004 godkjente byen et lønnsskatteunntak for bioteknologifirmaer for å stimulere vekst i nabolaget Mission Bay, hvor en campus og sykehus fra University of California, San Francisco (UCSF) ligger. Mission Bay er hjem til California Institute for Regenerative Medicine, California Institute for Quantitative Biosciences og Gladstone Institutes, samt mer enn 40 andre bioteknologiselskaper i privat sektor.
Den største arbeidsgiveren i San Francisco er byen selv, som er arbeidsgiver for 5,3 % (over 25,000 personer) av byens befolkning, etterfulgt av UCSF med over 22,000 ansatte. På tredjeplass, med 1,8 % (over 8,500 personer), ligger California Pacific Medical Center, som er den største arbeidsgiveren i privat sektor. Små firmaer med færre enn 10 ansatte og enkeltpersonsforetak utgjør 85 % av byens bedrifter, og antallet innbyggere som er ansatt for firmaer med mer enn 1,000 ansatte har blitt halvert siden 1977.
I likhet med mange andre amerikanske byer hadde San Francisco en stor produksjonsindustri som ga arbeid til nærmere 60,000 arbeidstakere i 1969, men nesten alle produksjonsfirmaene hadde forlatt byen til fordel for billigere steder innen 1980-tallet. Per 2014 har San Francisco opplevd noe vekst i denne industrien, med mer enn 4,000 jobber fordelt på 500 firmaer, en fordobling siden 2011. Byens største arbeidsgiver innen produksjon er Anchor Brewing Company, mens den største etter omsetning er Timbuk2.
Idrett
Innenfor sport har byen fotballaget San Francisco 49ers og baseballaget San Francisco Giants. Byen hadde tidligere toppklubber innen basketball og ishockey, men disse ble flyttet til henholdsvis Oakland, på den andre siden av San Francisco-bukta, og San José, i sørenden av den samme bukta.
Bysang
I 1969 ble sangen «I Left My Heart in San Francisco» utnevnt til en av byen San Francisco s to offisielle bysanger; den andre er «San Francisco» fra filmen med samme tittel.
Chiara Pellacani
Chiara Pellacani (født 12. september 2002) er en italiensk stuper.
Hun representerte Italia under Sommer-OL 2020 i Tokyo, hvor hun deltok i synkronstup.
Södertälje
Södertälje er en by i Stockholms län i Södermanland i Sverige. Den er Södertälje kommunes administrasjonssenter. I 2010 hadde tettstedet Södertälje 64 619 innbyggere. Södertälje fikk bystatus omkring 1370. Byen ligger mellom Strängnäs, Stockholm og Nyköping hvor Mälaren renner ut i Østersjøen gjennom Södertälje kanal.
Israel under EM i friidrett 2016
Israel deltok under EM i friidrett 2016 som blir arrangert 6.–19. juli 2016 i Amsterdam.
Södertälje
Historie
Innflytningen til Södertälje begynte på 600-tallet i Sveriges forhistoriske tid da landhevingen hadde gjort den nåværende Södertälje kanal så grunn at den ikke lengre var farbar med skip. Ettersom man begynte å slepe skipene over det trange neset med handkraft begynte en del å slå seg ned ved stedet og deretter kom flere til ettersom det ble et knutepunkt.
I vikingtiden begynte man å kalle Södertälje for «Mälarens lås» med bakgrunn i all båttrafikken som var tvunget til å passere stedet til og fra sjøen. Den omfattende transporten av jernvarer fra Bergslagen til Nederland og Tyskland foregikk med skip som passerte Södertälje.
Det nøyaktige årstallet når Telge, som stedet ble kalt, fikk sine privilegier som by er ikke kjent, men de fleste er i dag enige om at de ikke skjedde før 1386. Noen historikere mener likevel at det kunne ha skjedde så tidlig som 1000. Første gang Södertälje er nevnt i de skriftlige kildene er 829 da misjonæren Ansgar besøkte Birka.
Slottsholmen er en øy i den nåværende Södertälje kanal. Den ligger rett utenfor bydelen Brunnsäng, omkring tre kilometer nord for bykjernen. Her ligger fogdeborgen fra middelalderen, Telge Hus, som ble oppført på 1300-tallet. Herfra ble Telge län, som omfattet Öcknebo, Hölebo og Svartlösa administrert. Arkeologiske utgravninger har vist at borgen en gang var omgitt av en vollgrav samt sperrer med trepåler som strakte seg over store deler av Linasundet.
Mellom 1434 og 1436 ledet Engelbrekt Engelbrektsson og Karl Knutsson Bonde et opprør mot Kalmarunionen og Erik av Pommern. Kongens fogder ble fordrevet fra sine borger som deretter ble brent. For å sikre den viktige handelen i Mälaren forsøkte Engelbrekt å grave en kanal gjennom Telge, et arbeid som aldri ble avsluttet. Med en kanal ville trafikken mellom Østersjøen og Mälaren bli ledet forbi det unionstro Stockholm. Engelbrekt lovte flere viktige handelssteder fritt leide gjennom Telge. Dette synes å ha opprørt fogden Bengt Stensson Natt og Dag (en riddertittel) som opprinnelig var en av Engelbrekts tilhengere. Stensson beslagla et tysk handelsskip, og fikk satt Telge Hus i brann ved en av sine nærmeste menn, Erik Kettilsson Puke. I 1448 ble Karl Knutsson Bonde konge og han fikk da satt i gang arbeidet med å oppføre en borg på slottsholmen. Den nye borgen fikk navnet Karlsborg. På slutten av 1400-tallet mistet borgen mye av sin betydning og ble derfor forlatt. Tidlig på 1500-tallet blir Telge Hus beskrevet som «omkullfallen».
Det første kjente navnet på Södertälje var Tælgia eller Tælga (andre varianter er Tcelghia, Tcelge). Noen mener at dette ordet kan føres tilbake til et forsamisk ord «nes eller landtunge mellom to vann». Andre mener at forklaringen ligger i ordet «Tälja». I Södertäljes tilfelle mener man altså de smale vikene mellom Østersjøen, Mälaren og selve byen. Navnet ble senere modernisert og byen ble kalt for «Telge». Dette navnet blir benyttet fram til 1622 hvor man legger til ordet «söder» (sør) for skille byen fra Norrtälje som ligger 11 mil mot nordøst. I og med bokstaveringsreformen som ble gjennomført på begynnelsen av 1900-tallet ble Södertelge endret til Södertälje. Navnet «Telge»/«Tälje» lever imidlertid videre og er i dag navnet på flere plasser og foretak i byen. Deriblant finnes Telgekoncernen, bydelen Tälje og også det tidligere Täljegymnasiet.
Fra begynnelsen har byen benyttet Olav den hellige (S:t Olof) i sitt «sigill» (segl). På begynnelsen av 1600-tallet ble den norske helgenen ansett som umoderne og man valgte da å lete etter andre potensielle kandidater som byens skytshelgen. Valget falt på Den hellige Ragnhild (Sankta Ragnhild) – sannsynligvis på grunn av Sankta Ragnhilds kirke som fortsatt står på Stortorget.
Tidlig på 1700-tallet ble Södertälje rammet av pest, foruten å bli involvert i den store nordiske krigen. De russiske troppene som slo leir ved Igelstaviken brente ned en tredjedel av byen. En del viktige byggverk ble likevel berget, som Sankta Ragnhilds kirke. Etter dette sank byens innbyggertall til under 200 personer. Da rådhuset ble gjenoppført senere, ble en forgylt inskripsjon satt opp på en tavle i bygningen. Skriften, som nå finnes bevart i stadsarkivet, lyder:
Harald Kihle
Harald Olai Kihle (født 3. juli 1905 i Borre, død 2. august 1997) var en norsk grafiker og maler. Han er kjent for sine skildringer av Telemarks natur og folkeliv. Malerier og tresnitt som gjengir personer og hester, er typiske for Kihle. Han står blant annet bak altertavlen i Grunge kirke i Vinje.
Som ung gikk han i malerlære i Horten, i 1925 hadde han aftenundervisning ved Ola Abrahamssons malerskole i Oslo. Han var elev under Eivind Nielsen ved Statens håndverks- og kunstindustriskole 1926–1929, med korreksjon av Henrik Sørensen 1927–1929. Fra 1932 til 1933 var han elev ved Statens kunstakademi under Axel Revold og Per Krohg. I 1938 hadde han opphold hos Marcel Gromaire i Paris.
Han mottok Kongens fortjenstmedalje i gull i 1947.
I Horten har Leif Preus startet opp Kihlegalleriet, et galleri grunnlagt på Kihles arbeider.
Molly Entangled
Molly Entangled er en amerikansk stumfilm fra 1917, regissert av Robert Thornby.
Handling
I følge gamle Mr. Barrys testament står det en klausul om at hvis sønnen Jim aldri lykkes med å gifte seg, skal det enorme Barry-godset gå tilbake til O'Mara-familien.
Moren hans, for å beskytte eiendommen fra O'Mara-familien, ber Molly Shawn om å gifte seg med sønnen hennes. Molly, selv om hun egentlig er forelsket i Barney Malone, samtykker i forslaget - og de to blir snart gift.
Oman Air
Oman Air (arabisk: الطيران العماني‎) er det nasjonale flyselskapet i Oman, med hovedbase på Muskat internasjonale lufthavn i Seeb ved Muskat. Selskapet ble etablert i juli 1981 og opererer innenriks- og utenriksflygninger for passasjerer, samt charterflygninger. Selskapet fløy i desember 2012 296 ukentlige flygninger til 42 destinasjoner i 19 land fra Muskat. Oman Air er medlem av Arab Air Carriers Organization. Per 1. mars 2010 er Oman Air det eneste flyselskapet i verden som tilbyr både Wi-Fi og mobilnettverk på utvalgte ruter.
I april 2011 ble Oman Air oppgradert til et firestjerners flyselskap og dets businessklasse ombord på flyene fikk fem stjerner. Det ble samtidig kåret til "World's Best Business Class Airline Seat" ved World Airline Awards 2011 avholdt av Skytrax. Samme år fikk Oman Air prisen "Airline of the Year", som blir utdelt av franske Laurier d’Or du Voyage d’Affaires.
Flyflåte
Per desember 2012 består flyflåten av følgende 27 fly med en gjennomsnittsalder på 4,1 år:
Vinddalsvatnet
Vinddalsvatnet er en innsjø i Bjørnafjorden kommune i Vestland. Den ligger sør for Søfteland og er en del av Osvassdraget. Innløp i Teinavika fra Endelausdalen og i Kvernavika fra Kvernatjørna. Utløp til Gåssandvatnet ved Søfteland.
Skjeberg prestegjeld
Skjeberg prestegjeld var et prestegjeld tilhørende Søndre Borgesyssel prosti i Borg bispedømme i Den norske kirke. Det omfattet tidligere Skjeberg kommune i Østfold fylke, og hovedkirken var Skjeberg kirke.
Skjeberg prestegjeld og dets sogn er nå en del av Sarpsborg kirkelige fellesråd underlagt Søndre Borgesyssel prosti.
Historikk
Skjeberg ble i høymiddelalderen omtalt som Védalr, og utgjorde Skjálberg skipreiða i Borgarsysla. Kirken er omtalt i Biskop Eysteins jordebok fra 1397 som Skjalbergs kirkja, og sognet oppført i Skattematrikkelen 1647 som Skieberig sougen i Wærnøe Closters lehn.
Nyere tid
Skjeberg prestegjeld dannet grunnlaget for Skjeberg formannskapsdistrikt opprettet i 1837.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.
Menigheter
Prestegjeldet hadde ved sin avvikling følgende menigheter:
Money Madness (1917)
Money Madness er en amerikansk stumfilm fra 1917, regissert av Henry MacRae.
Handling
Bank-president George Fuller bruker sin egen formue for å dekke de økonomiske tapene når banken hans står på randen av økonomisk ruin. Det Fuller ikke vet er at Monroe Simmons, hans visepresident, forsøker å undergrave hele banken for sine egne formål.
Så ber Tom Williams, som er forelsket i Fullers datter Ethel, onkelen sin - den berømte detektiven kalt «Whispering Smith» - om å etterforske hva som egentlig foregår. Smith avdekker snart Simmons sin konspirasjon og kan pågripe ham og hans medsammensvorne, og redder dermed hele banken.
Ibra
Ibra (arabisk: ابراء‎) er en by i det nordøstlige Oman rundt 140 kilometer sørøst for hovedstaden Muskat. Den er administrasjonssenter for guvernementet Nord-Ash Sharqiyah. Byen har vært en viktig handelssenter i Oman.
I Ibra ligger høyskolen Ibra College of Technology, som er en av sju tekniske høyskoler i Oman.
Irene Myrbostad
Irene Therese Myrbostad (født 3. mai 1956 i Kristiansand) er en norsk hatte- og tekstilkunstner. Hun er vokst opp i Fræna i Møre og Romsdal, og bosatt i Drøbak. Myrbostad er mest kjent for sin produksjon av skulpturelle hatter og for å ha utviklet en teknikk med å klippe en slags filigranmønstre i hattefilt. I tillegg til hatteproduksjonen har hun arbeidet med en-til-en plagg. Irene Myrbostad har hatt en rekke utstillinger hvorav flere separate. I utgangspunktet arbeidet Myrbostad med billedkunst, men foretok en dreining mot den skulpturelle hatten og selve hattefaget i starten av 90-tallet. I 2009 hadde Myrbostad for første gang en utstilling med en serie fotografier, med arbeidstittelen head poems "en poetisk fantasi konsentrert om kvinnehodet".
Verv
Irene Myrbostad var leder av foreningen Norske Modister og Hattedesignere i perioden 2010 - 2005  og stod i spissen for foreningens utadrettede virksomhet på kunstarenaen. Foreningen gjennomførte en rekke større medlemsutstillinger i hennes lederperiode. Hun var kurator for foreningens utstillingsaktiviteter i 2016 - 2011.
Myrbostad hadde initiativet til å starte Drøbak Kunstnerforum, en interesseforening for profesjonelle kunstnere i Frogn kommune. Foreningen ble formelt dannet i 2009 og hun ledet foreningen i ett år. Kunstnerforumet har nå eget, kunstnerstyrt galleri i samarbeid med Creative Galleri og Rammeverksted i Niels Carlsens gate i Drøbak.
Pris
Tildelt Oslo bys kulturstipend i 2007.
Rustaq
Rustaq (arabisk: الرستاق) er en by og distrikt i Oman. Den er administrasjonssenter i guvernementet Sør-Al Batinah i det nordlige Oman. Byen mellom nordenden av Hajarfjellene og Omanbukta.
Rustaq er et tidligere senter i Oman med den omfattende festningen Rustaq fort fra 1711.
John Nicholas Rede Elliott
John Nicholas Rede Elliott, kjent som Nicholas Elliott, (født 15. november 1916 i London, død 13. april 1994 samme sted) var en britisk etterretningsoffiser for MI6, honorær attache i Haag 1938–1940, løytnant i det britiske Intelligence Corps 1940–1945, stasjonssjef for Secret Intelligence Service i Bern 1945–1953 og i Wien 1953–1956, stasjonert i London 1956–1960, stasjonssjef i Beirut 1960–1962, direktør 1963–1969 og administrerende direktør i Lonrho 1969-1973. Han ble hedret med den amerikanske Legion of Merit for sin assistanse til Office of Strategic Services (OSS).
Gnesta
Gnesta er et tettsted som ligger i Södermanlands län i landskapet Södermanland i Sverige. Det er Gnesta kommunes administrasjonssenter. En mindre del av tettstedet ligger i Södertälje kommune. I 2010 hadde tettstedet 5 562 innbyggere, hvorav 5 478 i Gnesta kommune og 84 i Södertälje.
Gnesta ligger ved Västra stambanan mellom Södertälje og Nyköping.
John Nicholas Rede Elliott
Bakgrunn
Etter sin tid ved Trinity College i Cambridge ble Elliott tilbudt en postering i 1938 som Honorary Attache ved den britiske ambassaden i Haag av Nevile Bland. Hans karriere i ettertningsarbeid begynte nærmest ved en tilfeldighet. Hugh Sinclair, sjef for MI6, var på et besøk i Haag, fikk et bra inntrykk av Elliott og tilbød ham en jobb.
I 1943 giftet han seg med Elizabeth Holberton.
Etterretningskarriere
Elliotts etterrtningskarriere omfattet to offentlig godt kjente hendelser: Lionel Crabbs død og Kim Philbys flukt til Moskva. Elliott og MI6 ble gjenstand for kritikk i begge saker, og det gikk dypt inn på ham og preget ham resten av livet. Mindre kjent er han for tilretteleggingen av den tyske Abwehr-agenten Erich Vermehrens avhopp i Istanbul i 1944.
Commander Crabbs død
I 1956, under Nikita Khrusjtsjovs besøk til Storbritannia, kom den sovjetiske sverdlovklasse-krysseren «Ordzjonikidze» på besøk til Portsmouth Harbour. Royal Navy var interessert i antiubåtkrigførings utstyret som var under krysserens akterspeil. Elliott ordnet med at Crabb, som var en erfaren froskemann fra sin tid i marinen, skulle undersøke. Han foretok et vellykket dykk under skipet, kom opp for et ekstra pound vekt for sin neste runde, men kom ikke opp igjen etter det andre dykket. Elliott spekulerte i sin selvbiografi på om Crabbs utstyr hadde sviktet. Påfølgende kritikk av Crabb, som Elliott anså som en tapper og hederlig offiser som hadde foretatt vellykkede oppdrag av samme slag tidligere, ble misbilliget av Elliott.
Kim Philbys flykt
I With My Little Eye redegjør Elliott for sine siste kontakter med Kim Philby i 1963. Philby, som Elliott hadde samarbeidet med i Beirut, hadde vært en venn, og Elliott følte seg bittert forrådt. Han foreslo at han skulle konfrontere Philby i et forsøk på å få en full skreven tilståelse om hans spionasje. Skjønt Philby tilstod personlig overfor Elliott, nektet han å undertegne noen skriftlig tilståelse,. Istedet flyktet han straks til Moskva, der han ble gitt sovjetisk statsborgerskap. Den offentlige kritikk mot MI6, som hadde forsømt å være på vakt mot et fluktforsøk, var betydelig. Elliott mente at det ikke var noe han kunne ha gjort for å forhindre Philbys flukt.
Spekulasjoner om medvirkning
Ifølge forfatteren Ben Macintyre, som skrev en bok om Philby, er det mulig at Philby fikk sjansen til å flykte til Moskva for å unngå en pinlig rettssak; og han gjengir at det var mistanker om at et typisk britisk Establishment «old boy network» hadde grepet inn på en måte passet både MI6 og Philby. Philby selv spekulerte også at så kunne ha vært tilfelle, ifølge Macintyre.
Død
Elliott døde i London den 13. april 1994, i en alder av 77 år.
Variabel
En variabel er et symbol som representerer et vilkårlig tall eller element i en mengde. Elementene i denne mengden kalles verdiene til variabelen. En konstant representerer, i motsetning til en variabel, en bestemt størrelse.
Variabler representeres i algebraen gjerne med symboler som x, y, a, b, etc, mens konstanter representeres med for eksempel 2, π eller e. I geometri brukes gjerne P, Q, etc som variabler som representerer punkter.
Uavhengig variabel
Man må også skille mellom uavhengig variabel og avhengig variabel. En uavhengig variabel kommer forut for en avhengig, det vil si at den påvirker i større eller mindre grad uten å selv bli påvirket. Kjønn er en uavhengig variabel i forhold til både utdanning og inntekt, idet den kan virke inn på både hva slags utdanning man velger og hva slags inntekt man får. Verken utdanning eller inntekt kan virke inn på hva slags kjønn man har. Derimot er det rimelig å tenke seg at utdanning virker inn på hva slags inntekt man får. Man kan også tenke seg at inntekt påvirker utdanning, ved at høy inntekt gjør det lettere å skaffe seg høy utdanning.
Kjønn trenger forøvrig ikke alltid være uavhengig variabel. Innenfor medisinsk og biologisk forskning kan man tenke seg at man ønsker å undersøke hvilke faktorer som fører til at den gravide får en jente eller en gutt. Kan for eksempel miljøfaktorer spille inn? I tilfelle hvilke? Kan arvemessige forhold ha betydning? I tilfelle hvilke?
EM i friidrett innendørs 2021 – 60 meter hekk kvinner
60 meter hekk under EM i friidrett innendørs 2021 ble arrangert 6. mars 2021 klokka 12:10 (forsøksheat) og 7. mars 2021 13:30 (semifinaler) og klokka 17:15 (finale), lokal tid.
Forsøksheat
Kvalifisering: De tre raskeste i hvert heat (Q) og de seks raskeste for øvrig (q) gikk videre til semifinalene.
Semifinaler
Kvalifisering: De to beste i hvert heat (Q) og de to raskeste for øvrig (q) gikk videre til finalen.
Finale
Resultater:
Referanser
<References />
Teropha
Utseende
Store (35-40 millimeter), avlange, blankt svarte løpebiller. Hodet er stort og bredt med små, litt utståede fasettøyne, kraftige kjever og antenner som er omtrent så lange som hode + pronotum. Pronotum er avrundet trapesformet med en dyp midtfure. Dekkvingene er litt rundede med kraftige punktstriper.
Levevis
Artene lever på skogbunnen i åpen skog. De mangler flygevinger og kan ikke fly.
Utbredelse
Artene er utbredt i det sørøstlige Australia.
Tune prestegjeld
Tune prestegjeld var et prestegjeld tilhørende Søndre Borgesyssel prosti i Borg bispedømme i Den norske kirke. Det omfattet tidligere Tune kommune i Østfold fylke, og hovedkirken var Tune kirke.
Tune prestegjeld og dets sogn er nå en del av Sarpsborg kirkelige fellesråd underlagt Søndre Borgesyssel prosti.
Historikk
Túnir sókn (norrønt) har sin opprinnelse fra kristningen av landet, og sies å ha hatt kirke i over tusen år. I høymiddelalderen var Tune kirke fylkeskirke i Vingulmǫrk. Dagens kirkebygg som er den tredje kirken ble oppført i 1908–10 med noe gjenbruk av de gamle murene og innviet den 30. desember 1910. Tune utgjorde i høymiddelalderen en del av Tunir skipreiða i Borgarsysla.
Det vidstrakte Tune prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. Det omfattet i senmiddelalderen også Borge, Glemmen og Alnes kirker som annekssogn. Kirken er omtalt i Biskop Eysteins jordebok fra 1397 som Tuna kirkja, og sognet oppført i Skattematrikkelen 1647 som Tunne sougen i Thuene, Aabøyde och Hualløers fougderie.
Borge ble etter reformasjonen annekssogn til Torsnes. , og i 1685 ble Glemminge overført fra Tune til Fredrikstad prestegjeld.
Nyere tid
Tune prestegjeld dannet grunnlaget for Tune formannskapsdistrikt opprettet i 1837.
Ved kgl.res. 9. mars 1859 ble Sarpsborg by utskilt fra Tune prestegjeld og opprettet som eget sognekall, Varteig ved kgl.res. av 11. juli 1860 og Rolvsøy ved kgl.res. av 9. desember 1910.
Så, i moderne tid, ble Tune prestegjeld i 1985 igjen delt, ved at de mer bymessige delene mot Sarpsborg ble utskilt i et eget prestegjeld, Greåker prestegjeld, med virkning fra 1. januar 1986.
Menigheter
Prestegjeldet hadde ved sin avvikling følgende menigheter:
Caeli McKay
Caeli McKay (født 25. juni 1999) er en canadisk stuper.
Hun representerte Canada under Sommer-OL 2020 i Tokyo, hvor hun deltok i synkronstup.
Dayron Márquez
Dayron Marquez (født 11. juni 1983) er en colombiansk friidrettsutøver som konkurrerer i spydkast. Han representerte landet sitt under Sommer-OL 2012 i London, der han ble utslått i kvalifiseringen i spydkast.
Hatton Cross undergrunnsstasjon
Hatton Cross er en undergrunnsstasjon på Heathrowgrenen av Piccadilly-linjen i London. Stasjonen betjener hovedsakelig næringsområder i tilknytning til London Heathrow lufthavn, men også selve Hatton; et mindre boligområde i nærheten.
Robinsonekspedisjonen sesong 9
Robinsonekspedisjonen sesong 9 var den niende sesongen av Robinsonekspedisjonen med sesongpremiere 6. september 2009.
Seertall
Sesongpremieren hadde 351 000 seere. Sesongfinalen hadde 386 000 seere og fikk med det en markedsandel på 20,8 prosent. Sesongen som helhet hadde et seersnitt på 335 000.
Episoder (ikke komplett)
Deltakerne ble delt inn i to lag (Nord og Sør). Det første de måtte gjøre var å oppholde seg i hvert sitt lagbur, plassert i en elv og med stigende tidevann. Der måtte de oppholde seg lengst mulig – helt til en fra hvert lagt valgte å forlate buret – og dermed var ute av konkurransen. Kathrine Pehrsson fra lag sør var den første som trakk seg. Fra lag nord var Peder Vilnes den første. Disse var dermed (tilsynelatende) ute av konkurransen, men fikk på slutten av episoden tilbud om å være en del av det hemmelige lag X. Lag X hadde et hemmelig tilholdssted på øya som de andre deltakerne ikke viste om.
Etter at lagene hadde bygget ferdig sine respektive leirer fikk de en ny oppgave. Den av deltakerne som ankom først til buret i begynnelsen av episoden fikk i opdrag å velge ut en på hver sitt lage som skulle forlate ekspedisjonen. Francois Elsafadi var den som kom ført til lag sør sitt bur og skulle derfor velge ut en i lag sør. Han valgte Tommy Lankut. På lag nord bestemte Christen Gran at Marita Edquist Olaussen skulle forlate ekspedisjonen. De to utstemte deltakerne fikk etterpå tilbud om å være en del av lag X, noe begge valgte.
I den første robinsonkampen skulle lagene bære hver sin tømmerstokk mens en av deltakerne på hvert lag var festet til den. Lag sør tapte og Torhild Reinholtz ble den som ble stemt ut i øyrådet. Hun fikk fem av åtte stemmer. De tre andre gikk til Francois.
I kappestriden skulle en utvalgt fra hvert lag holde en machete på strak arm lengst mulig. Deltakeren fra lag sør var Dennis Kakis, mens Severin Suveren deltok for lag nord. Severin og lag nord vant. Nord fikk dermed en premie bestående av mat og snacks.
I robbinsonkampen skulle lagene snurre et stort vannhjul mens en av deltakerne var fastbundet og hadde som oppdrag å fylle en beholder med vann, bare ved hjelp av munnen. Lag nord vant og dermed mått lag sør til øyråd. Camilla Grøtness fikk flest stemmer og måtte derfor forlate ekspedisjonen.
Francois og Christen Gran fikk i oppgave å velge ut en hver fra det konkurrerende laget som skulle i kappestrid. Den som tapte var ut av konkurransen. Francois valgte Kristoffer Karthum og Christen valgte Dennis. Dennis tapte og måtte derfor (tilsynelatende) forlate ekspedisjonen. Til de andres uvitenhet ble han imidlertid medlem av lag X. Kristoffer Karthum måtte skifte fra lag nord til sør.
I robinsonkampen tapte lag nord. Espen Aalberg hadde på forhånd sagt at han ville stemmes hjem i øyrådet. Espen fikk flest stemmer, men på grunn av hans ønsker å forlate ekspedisjonen gjorde Christer Falck en vri på øyrådet, slik at den som fikk flest stemmer skulle avgjøre hvem som skulle forlate ekspedisjonen. Espen valgte Halla Osmand og hun måtte derfor forlate ekspedisjonen.
I robinsonkampen får begge lagene beskjed om at det laget som taper konkurransen er ute av ekspedisjonen. Hvert lag skulle velge en person som skulle stå over konkurransen og som dermed ble immun om laget skulle tape. Det de to lagene på forhånd ikke fikk vite var at lag X også skulle konkurrere. Severin Suveren (Nord) og Pål Erik Synnes (sør) ble valgt til å stå over konkurranen og dermed var de immune. Lag nord tapte konkurransen og lag X ble nummer 2. Hele lag nord (bestående av Christen Gran, Sandra Lura, Astrid Dyson, Espen Aalberg og Iris Veiseth) måtte derfor forlate ekspedisjonen. Severin, som var immun, ble dermed en del av lag X.
Lag X måtte i øyrådet fordi de kom på andreplass i konkurransen. Marita Edquist fikk alle unntatt en stemme og måtte derfor forlate ekspedisjonen. Etter utestemningen fikk hun i oppdrag å bestemme hvilken av de fem utstemte på lag nord som skulle få en ny sjanse på laget. Hun valgte Iris og dermed var hun tilbake i konkurransen.
Tommy Lankut kalte opp lege fra nødtelefonen og for å fortelle at han ikke taklet sin aggresjon overfor deltakeren Dennis. Tommy hadde ymtet om å bli utstemt i forrige øyråd og var i tillegg også irritert over det. Etter råd fra legen valgte Tommy å forlate ekspedisjonen og som et resultat av dette ble forrige utstemte deltaker, Marita Edquist, atter en del av lag X.
Lag X taper Robinsonkampen og må i øyrådet. Dennis får alle stemmene utenom sin egen og må forlate ekspedisjonen.
Lagene fikk i oppdrag å velge ut de to stykker de mente var den minst intelligente og den kjedeligste på laget. Lag sør valgte Francois som den kjedeligste og Pål Erik, mens lag X valgte Peder som den kjedeligste og Kathrine Pehrsson som den minst intelligente. De to utvalgte på hvert lag utkjempet så en kappestrid innen logikk. Francois og Pål Erik fra lag sør vant og fikk dermed spise en masse fastfood i premier.
Lag X tapte robinsonkampen og måtte derfor i øyrådet. Severin og Marita lå ann til å få flest stemmet, men før avstemningen opplyste Christer at de skulle stemme på to stykker og at disse skulle kjempe mot hverandre like etterpå. Severin og Marita fikk flest stemmer og måtte derfor kjempe mot hverandre i en slags gjettekonkurranse der de trakk hvert sitt horn ut av en hodeskalle. Den som trakk ut det korteste hornet hadde tapt og måtte ut av konkurransen. Marita trakk ut det korteste hornet og måtte derfor ut.
Kranglingen fortsetter på lag X. På lag sør har alle fått nok av Francois. Alle får beskjed om å pakke sine eiendeler og dra over til den andre siden av øya og møte på den forlatte resorten.Før sammenslåingen er det tid for den siste kappestriden mellom lagene. Lag X velger Severin, lag sør velger Francois. De skal i tillegg velge en som skal være med i kappestriden. Det blir Peder fra lag X og Christian fra lag sør. Taperen blir fredløs og får ikke delta i neste robinsonkamp og får ikke avgi stemme i øyrådet. Det blir Severin.
Deretter kommer sammslåingen og robinsonekspedisjonen blir nå en individuell konkurranse. Deltagerne blir fraktet til en ny øy, hvor det venter dem et fyrstelig måltid med grillmat og godt drikke. Mens de holder på å rigge seg til, begynner Peder å bli dårlig og må tilkalle lege. Han tror han har en punktert lunge. 2 ganger må de få lege og andre gang blir Peder tatt med til sykehus for å ta skjermbilde. De finner ikke noe galt med Peder og de andre tror det er psyken hans som setter ham ut av spill. Nå er det klart for den første individuelle robinsonkampen. Deltagerne skal spise kokosnøttlarver, innvolder, hjerne og kuøyer. Kristoffer går seirende ut av den kampen og får immunitet i øyrådet. Mon tro hva moren hans har servert ham i oppveksten.
I øyrådet er det mange som vil stemme ut Francois, men Christer overrasker med å kaste alle stemmesedlene på bålet. Han skjeller ut Peder som en pyse og sender ham hjem med beskjed om at det var 6000 som meldte seg på og så skulle han oppleve deltagere som ville ut av konkurransen.
Francois fortsetter å irritere og Marte vakler i troen på hvem hun skal holde med. Iris og Francois skal ut i kappestrid, en kappestrid Francois vinner og med det en kiste med 70-talls klær og fem billetter til diskobåten. Her skal det festes og danses hele natten. Men Francois velger kun å ta med Severin og Cathrine, selv om han kan ta med to til. Dette gjør Francois enda mer upopulær. De som ikke får være med er glad for å slippe Francois en hel kveld og beskylder ham for å være mentalt som en fjortenåring.
Robinsonkampen er en brytekamp på en flåte. Det gjelder å være sistemann igjen på flåten. På flåten til gutta blir Christian sistemann, hos jentene er det Iris. De to skal deretter kjempe om robinsonstatuetten og immunitet i øyrådet. Christian går seirende ut av robinsonkampen, mens Francois som var førstemann i vannet blir fredløs og mister stemmeretten i øyrådet.
Øyrådet blir en overraskelse preget av taktisk stemmegivning. Det viser seg at Iris og Kristoffer får stemmene fra hver sin allianse. Det står tre tre mellom Iris og Kristoffer, men de to siste stemmene går til Iris og dermed er det Iris som må forlate øya.
I Robinsonkampen vil Francois gjøre det han kan for å vinne immunitet for han skjønner at han er i en utsatt posisjon. Men det er Christian som går seirende ut av kampen og får immunitet, mens Pål blir fredløs og uten stemmerett i øyrådet. Det taktiske spillet og allianser blir en stadig viktigere del av konkurransen.
I øyrådet åpner stemmegivningen med en stemme hver til Marte, Francois og Kristoffer, men det ender med fire stemmer til Francois og dermed er turen kommet for Francois til å forlate ekspedisjonen.
Hjemlengsel og mangel på kontakt med nære og kjære preger nå flere av deltagerne. Lina øyner muligheten for å ringe hjem til kjæresten sin når hun ser en mobiltelefonkiosk komme gående på stranden. Alle tror at vinneren av kappestriden vil få mulighet til å ringe hjem, men det skal vise seg å være noe mye mer i vente. I all hemmelighet har TV3 fløyet kjærester, venner og familie til Malaysia for at deltagerne skal konkurrere om å få møte dem. I kappestriden skal deltagerne balansere på ett ben på en påle. Kathrine bruker sin erfaring fra turningen og går seirende ut av kappestriden og får møte sin bestevenninde, Marte. I tillegg kan hun velge en person til som også skal få møte en hjemmefra. Den heldige blir Marte som får besøk av samboeren sin, Geir. Lina får trøstepremien, som er en tre minutters telefonsamtale med kjæresten sin. Pål freaker helt ut når han ser kjæresten sin, kaster seg på sjøen og svømmer ut til båten med alle hjemmefra og får et kyss av kjæresten sin. Ifølge pålitelige kilder fulgte alle de andre deltagerne etter Pål og fikk vekslet noen ord med sine respektive.
Det skal på nytt kjempes om immunitet. Robinsonkampen går ut på å tømme et rør med baller. Den som først ryker ut er Severin, som blir fredløs og ikke får stemmerett i øyrådet, mens Kristoffer vinner Robinsonkampen og immunitet.
Det skal vise seg å bli et annerledes øyråd. Denne gangen skal deltagerne stemme på to deltagere som de ønsker skal fortsette i ekspedisjonen. Den som får færrest stemmer er ute av ekspedisjonen. Christer oppfordrer deltagerne til å tenke smart, taktisk og langsiktig. Det er kun Pål og Kathrine som ikke får noen stemmer og de må dermed ut i duell. Denne vinner Kathrine og dermed er det slutt på ekspedisjonen for Pål.
Alison Gibson
Alison Gibson (født 9. juli 1999) er en amerikansk stuper.
Johan Stumpf
Johan Leopold Stumpf (født 19. mai 1880 i Kristiansand, død 24. august 1944 i Texas) var en norsk turner. Han representerte klubben Kristiansand Turnforening.
Stumpf var slaktersvenn, og var sønn av den tsjekkiske slakteren og pølsemakeren Leopold Ladislav Stumpf som hadde flyttet til Norge. Selv om turnøvelsene ble avholdt 22. – 23. april var han ikke tilbake i Kristiansand før 15. mai. De ble først møtt av 10 000 mennesker i Christiania (Oslo), og da han ankom Kristiansand med dampskipet «Ryfylke» ble han på nytt feiret med faner og tale av turnforeningens formann.
Forsvundet i storbyen
Forsvundet i storbyen (amerikansk tittel: ) er et amerikansk stumfilm-melodrama fra 1927, regissert av Frank Tuttle. I rollene ses blant andre Thomas Meighan, Evelyn Brent og Greta Nissen.
Handling
Kaptein Dan Kirby ankommer New York City, sammen med sin cubanske brud María. Men når han forlater hotellet for å kjøpe blomster, glemmer Dan igjen sekken sin. Men han møter Julio Lachados, en tidligere beundrer av María. Når Dan krysser gaten, blir han slått bevisstløs av en bil, og eieren Dr. Webster frakter ham til et sykehus. Etter at María ikke finner igjen ektemannen sin, blir hun uskyldig involvert med to juvel-tyver - og de kidnapper henne.
Johan Stumpf
I tillegg til turn har han et NM-gull fra 1897 i spydkast.
Forsvundet i storbyen
Handling
Men Dan, som snart gjenvinner bevisstheten, forlater sykehuset og blir tatt hånd om av Sally Ray. Etter å ha unnslippet kidnapperne sine henvender María seg til Julio for hjelp, men der får hun vite om Dans forhold til Sally. Maria misforstår forholdet deres, og hun tror umiddelbart at Dan allerede har funnet seg en annen kvinne.
Bevaringsstatus
Filmen regnes som tapt.
Ventimiglia
Ventimiglia er en liten by på den italienske riviera, også kalt blomsterrivieraen på grunn av sin blomsterprakt. Her avholdes den årlige blomsterfestivalien Battaglia dei fiori i juni.
Fuglevikke
Fuglevikke (Vicia cracca) er en flerårig urt i erteblomstfamilien. Planten blir frittstående 40-60 cm høy, men kan klatre opp til 1,5 meter og er sterkt bestanddannende. Slyngtrådene ytterst på bladstilken reagerer på berøring og vikler seg om andre planter under klatring.
Fuglevikke vokser ofte i løvskog og åpne skogsbryn, skråninger og åkrer. Den trives også i veikanter, eng og beitemark, samt i solfylte gressbakker og mellom andre arter.
Bladene er sammensatt i par med inntil 12, smale småblad med en slyngtråd lengst ut. Arten blomstrer fra juni til juli. Den har en lang kolbe eller skaftet rekke med blåfiolette eller blå blomster, og ser ut som et slags "blomsteraks".
Frukten er en ca. 20 mm lang belg som er litt flat og brun eller brungrå.
Fuglevikke kan være vanskelig å skille fra gjerdevikke. Artene skiller seg fra hverandre ved at fuglevikke har mindre, smalere og mørkere småblad og flere småblad per bladskaft. Dessuten har gjerdevikke færre blomster og ofte en noe rødere farge.
Jakub Vadlejch
Jakub Vadlejch (født 11. oktober 1990) er en tsjekkisk friidrettsutøver som konkurrerer i spydkast. Han representerte landet sitt under Sommer-OL 2012 i London, der han ble utslått i kvalifiseringen i spydkast.
Ventimiglia
I byen finnes gamle ruiner fra romertiden, såvel som en kjent botanisk hage etter hageentusiasten Thomas Hanbury som levde fra 1832 til 1907.
Katrineholm
Katrineholm fikk bystatus i 1917. Byen ligger ved Södra- og Västra stambanan. Sveriges tidligere statsminister Göran Persson har tidligere vært ordfører i Katrineholm.
Craig Kinsley
Craig Kinsley (født 19. januar 1989) er en amerikansk friidrettsutøver som konkurrerer i spydkast. Han representerte landet sitt under Sommer-OL 2012 i London, der han ble utslått i kvalifiseringen i spydkast.
Don Juan Urquijo (sigar)
Don Juan Urquijo er et filippinsk sigarmerke produsert av La Flor de la Isabela.
Cyclocephala putrida
Cyclocephala putrida er en bille som hører til gruppen hornbiller i familien skarabider (Scarabaeidae).
Utseende
En nokså liten (ca. 15 millimeter), avlang, blank, gulbrun hornbille. Hodet er svart i den bakre delen. Arten har ikke horn på hodet eller groper på pronotum, kjønnene er forholdsvis like, men hannen er litt smalere enn hunnen og har forstørrede forføtter. Oversiden er middels fint punktert.
Levevis
Larvene er kjent bare for et fåtall av artene, disse lever i jorda og eter på gressrøtter. De voksne besøker gjerne blomster.
Utbredelse
Arten er vidt utbredt i Sør-Amerika, bortsett fra den nordvestlige delen.
The Money Mill
The Money Mill er en amerikansk stumfilm fra 1917, regissert av Jack Robertson.
Barka (Oman)
Barka (arabisk: بركاء‎) er en by i det nordlige Oman langs Omanbukta. Barka ligger i guvernementet Nord-Al Batinah. Med i underkant av 100 000 innbyggere er den blant Omans ti største byer.